Bergens Mekaniske Verksteder
Store norske leksikon,Teknologi og industri,Teknologi- og industrihistorie,Norsk teknologi- og industrihistorie,Norske mekaniske verksteder
Bergens Mekaniske Verksteder var et skipsverft og en verkstedbedrift i Bergen med historie tilbake til 1855, da A/S Bergen Mekaniske Verksted ble grunnlagt i Solheimsviken på initiativ av Michael Krohn. Bedriften drev skipsbygging og maskin- og skipsreparasjon.
Senere kjøpte Bergen Mekaniske Verksted Laxevaags Maskin- og Jernskibsbyggeri, Laxevaags Dok Compagni og Evje & Andersen, og fikk konsernnavnet Bergens Mekaniske Verksteder (BMV). BMV ble i 1965 overtatt av Akers mek. Verksted og var del av Akergruppen til 1983. Selskapet gjennomgikk så oppsplitting og reorganisering.Skipsverftet i Solheimsviken ble i 1985 solgt til de ansatte, som til 1991 drev det under navnet Solheimsviken A/S. Resten av BMV (BMV Laksevåg og Bergen Diesel) ble overtatt av Ulsteingruppen. BMV Laksevåg ble i 1991 solgt videre til verftet Mjellem & Karlsen. Les mer i Store norske leksikon skipsverft mekanisk verksted norsk industrihistorie